**Grænfánafundur**

**28. september 2017
Mættir: Guðrún Birna, Þóra Kristín, Haraldur Magnús, Víkingur Aron.
Fundarstjóri/ ritari Sigurbjörg
Fundarefni: Lýðheilsa**

Það er boðið uppá hollan mat í leikskólanum, ávextir og grænmeti er í boði daglega.

Það er stundum hreyfistund inni hjá okkur þá förum við í "brautina"það er gaman. Við förum eins oft og við getum í göngutúra og í Hundraðekruskóg að gera jóga. Við eru örugg þar sem við hreyfum okkur, við förum ekki í burtu og erum í vesti, kennarinn passar okkur.

Við förum út á hverju degi líka þegar það er rigning og rok, þá förum við hinumegin.

Allir eiga vini og við segjum kennaranum ef okkur líður illa í leikskólanum.

Við erum dugleg að þvo okkur um hendurnar alltaf þegar við erum búin á klósettinu og þegar við komum inn úr útiveru, og þegar við erum að mála.

Það er róleg stund hjá okkur þegar við komum í leikskólann og við hvílum okkur nóg.

Við hugsum vel um líkamann okkar og berum virðingu fyrir honum, mamma og pabbi tannbursta okkur, við  borðum hollan mat og erum í jóga æfingum og slökun, erum góð við okkur sjálf og vini okkar, annars líður okkur ekki vel. Það er ljótt að skilja útundan, við leikum saman og skiptumst á, allir eru vinir í leikskólanum.

Við hringjum í 112 ef það kemur slys.

Allir eru glaðir í dag og líður vel.

Hvað getur leikskólinn gert í lýðheilsu? Hvað dettur ykkur í hug...

Við fáum að vera við sjálf, klæðum okkur sjálf og skömmtum okkur mat.

Fundi slitið.